EkBass/fiwiki-20250220-pages-articles huggingface dataset:
Mäntymäki (Helsinki)

thumb|250px|Mäntymäki ja näkymä sieltä itään. Taustalla Töölönlahti. thumb|250px|Näkymä Mäntymäeltä länteen. Mäntymäen kentän takana Töölön kisahalli. Mäntymäki () on kallioinen ja metsäinen kukkula Helsingissä Eläin­tarhan alueen etelä­laidalla lähellä Töölön­lahtea. Sen ohi kulkee etelä- ja itä­puolitse Helsinginkatu, pohjoispuolitse Mäntymäentie. Länsi­puolella kukkulan edustalla on laaja aukio, Mänty­mäen kenttä. == Historia == Alueella sijaitsi 1800-luvulla kaupungilta vuokratulla tontilla Tallberg-niminen huvila. Nimi Tallbacka tuli käyttöön 1890-luvulla. Myös nykyinen suomenkielinen käännösnimi oli käytössä jo vuonna 1901 ja virallistettiin 1909. Mäntymäen pohjoisreunassa on vanha puutalo, niin sanottu Mäntymäen Mökki, joka alun perin oli Mäntymäen toisella puolella sijainneen pumppu­aseman vartio­tupa ja vartijan työ­suhde­asunto. Nykyisin siellä toimii työhuoneyhteisö, mökkiä myös vuokrataan muille. Vanhoissa valokuvissa erottuva Mäntymäen mäntysiluetti on ajan kuluessa lehtipuuvaltaistunut. Mäntymäki on 1900-luvun alusta lähtien ollut työväenliikkeen ja sosiali­demokraattien kokoontumispaikka, jossa on pidetty muun muassa vappujuhlia. Vuoden 1918 sisällissodan aikana Mäntymäelle perustettiin hautausmaa, johon haudattiin rintamalla kaatuneita punakaartilaisia. Sodan päätyttyä vainajat siirrettiin Malmin hautausmaan joukkohautaan. == Mäntymäen kenttä == Mäntymäen kenttä (ent. Messukenttä) on laaja aukio Mänty­mäen länsi­puolella, kukkulan ja Töölön kisahallin välissä. Sen läntistä reunaa pitkin kulkee Olympiastadionille johtava Paavo Nurmen tie. Aukion pohjoispuolella, Stadionin edustalla on Paavo Nurmen patsas, länsilaidassa Lasse Virénin patsas. Nimi Messu­kenttä vahvistettiin vuonna 1956. Tuohon aikaan nykyinen Töölön kisahalli oli Messu­halli, jossa järjestettiin messuja ja muita näyttelyjä, ja suurten messujen aikana viereinen Messukenttäkin oli osana näyttelyaluetta. Vuonna 1962 aukion itäreunaan, Mäntymäen eteen, rakennettiin väli­aikaiseksi tarkoitettu Messu­hallin lisärakennus, yleisesti Helsingin rumimpana rakennuksena pidetty C-messu­halli eli ns. Kansojen halli, joka purettiin 1975 Suomen Messujen muutettua uuteen Messukeskukseen Itä-Pasilaan. Samoihin aikoihin aukion nimi muutettiin Mäntymäen kentäksi. Mäntymäen kenttä toimii läheisiin julkisiin rakennuksiin kuten Stadioniin, Töölön kisa­halliin ja Oopperaan liittyvänä pysäköinti­alueena. Suomen Messujen muutettuakin siellä on toisinaan järjestetty myös yleisö­tapahtumia, muun muassa tivoleita, ja myös Sirkus Finlandian teltta on aikoinaan ollut useita kertoja pystytettynä sinne. Aukion kohdalla olevalla osalla Mänty­mäen­tietä on vuosittain myös käytössä muun muassa Helsinki City Marathonin ja Naisten Kympin lähtöpaikka. Suunnitellun Pisararadan Töölön asema rakennettaisiin lähelle Mäntymäkeä. On ehdotettu, että sen valmistuessa tai mahdollisesti jo aikaisemmin osa nykyisin Elielinaukiolla olevista, Mannerheimintietä pitkin kulkevien bussilinjojen päätepysäkeistä siirrettäsiin Mäntymäen kentälle. == Lähteet == Luokka:Helsingin puistot Luokka:Helsingin aukiot ja torit Luokka:Taka-Töölö Luokka:Suomen mäet Luokka:Helsingin luonto
Virvaliljat

Virvaliljat (Bulbocodium) on myrkkyliljakasvien heimoon kuuluva suku. Siihen kuuluu virvalilja (Bulbocodium vernum, syn. Colchicum bulbocodium), joka on koristekasvina kasvatettava sipulikasvi.Räty ja Alanko 2004:37 == Lähteet == * Räty, E. ja Alanko, P. 2004: Viljelykasvien nimistö. Puutarhaliitto. ISBN 951-8942-57-9 * Stevens, P. F. 2001-: Angiosperm Phylogeny Website. http://www.mobot.org/mobot/research/apweb/ === Viitteet === Luokka:Myrkkyliljakasvit
Häränkukat

Häränkukat (Buphthalmum) on asterikasveihin (Asteraceae) kuuluva kasvisuku, jossa on kolme lajia. Häränkukkia esiintyy Keski-Euroopassa. Siihen kuuluvaa sapelihäränkukkaa eli häränkukkaa (Buphthalmum salicifolium) kasvatetaan monivuotisena koristekasvina.Räty ja Alanko 2004: 37. Ilmari Pimiä kertoo muistelmissaan, että Olavi Paavolainen risti puutarhassaan Kivennavan Vienolassa kasvaneen häränkukan Katiksi siellä vierailleen Katri Valan mukaan. == Lähteet == * Räty, E. ja Alanko, P. 2004: Viljelykasvien nimistö. Puutarhaliitto. ISBN 951-8942-57-9 === Viitteet === == Aiheesta muualla == * Suomen Lajitietokeskus: Häränkukat – Buphthalmum * ITIS: Buphthalmum * United States Department of Agriculture (USDA): Buphthalmum * Flora of China: Buphthalmum Luokka:Asterikasvit
Viljo Mäkinen

Viljo Mäkinen (9. heinäkuuta 1920 Kisko – 2. syyskuuta 1985 Turku) oli suomalainen keraamikko ja kuvanveistäjä. ==Taiteellinen toiminta== Viljo Mäkinen opiskeli Turun piirustuskoulussa vuosina 1937–1939. Hän teki opintomatkoja Italiaan ja Ranskaan. Ensimmäinen näyttely hänen teoksistaan järjestettiin vuonna 1948. Mäkinen työskenteli keraamikkona Kupittaan Savella, jossa hän toimi noin vuoteen 1960 saakka. Mäkisen näyttelyitä on ollut Turun taidemuseossa 1965 ja Wäinö Aaltosen museossa 1970. Viljo Mäkinen tunnetaan erityisesti humoristisista veistoksistaan. Teokset ovat useasti kansanomaisia ja kekseliäitä. Hän teki myös muun muassa akvarelleja, maalauksia ja kollaaseja. Viljo Mäkisen taiteelle on leimallista erilaisten materiaalien rohkea hyödyntäminen ja monia niistä voi pitää naivistisina. Hän on käyttänyt veistoksissaan pronssia, puuta, terrakottaa, sementtiä ja erilaisia kiviä. Tyypillisiä aiheita Mäkisellä ovat sympaattiset eläin- ja ihmishahmot. Useita hänen teoksiaan on hankittu Ateneumin taidemuseoon. === Teoksia === Tiedosto:Viljo Makinen Nuoruus.JPG|Nuoruus, Loimaa. Tiedosto:Reliefi Pernion Osuuspankki V Makinen (1950).jpg|Reliefi, 1950, Perniö, Salo. Tiedosto:Viljo Mäkinen, Nuoruus elämän lähteellä.jpg|Nuoruus elämän lähteellä, 1952, Turku. Tiedosto:Viljo Mäkinen, Hitsaajat (1968).jpg|Hitsaajat, 1968, Turku. Tiedosto:Portsan pojat, Viljo Mäkinen 1972.jpg|Portsan pojat, 1972, Turku. Tiedosto:KissaAlli veistos.jpg|Kissa-Alli, 1977, Turku. Tiedosto:Korppu- Vihtori.jpg|Korppu-Vihtori, 1985, Turku. ===Katso myös=== *Kissa-Alli *Portsan pojat *Hitsaajat (Turku) *Korppu-Vihtori ==Lähteet== ==Aiheesta muualla== * Luokka:Suomalaiset kuvanveistäjät Luokka:Suomalaiset keramiikkataiteilijat Luokka: Naivistit Luokka:Vuonna 1920 syntyneet Luokka:Vuonna 1985 kuolleet
Butiapalmut

Butiapalmut (Butia) ovat palmukasvisuku (heimo Arecaceae), jonka lajeja voidaan pitää huonekasveina.Räty ja Alanko 2004: 37. ==Tuntomerkit== Butiapalmut ovat kotoisin Etelä-Amerikan keskiosista. Niillä on lyhyet ja paksut rungot sekä paksurakenteiset, kauniisti kaartuvat pariliuskaiset lehdet. Kukinto on palmukasvien tapaan kookas röyhy ja sisältää tuoksuvia, pieniä, kermanvärisiä tai purppuraan vivahtavia kukkia, joita nupulla ollessaan suojaa hyvin pitkä, puutunut suojuslehti. Hedelmä on mehevä ja kuituinen luumarja.Botanica, s. 161. == Lajeja == * brasilianbutiapalmu (Butia bonnetii) * sinibutiapalmu (Butia capitata) * Butia eriospatha * Butia yatay == Lähteet == * Botanica. The illustrated A-Z of over 10,000 garden plants and how to cultivate them. Cologne 1999. ISBN 3-82903068-1. * Räty, E. ja Alanko, P. 2004: Viljelykasvien nimistö. Puutarhaliitto. ISBN 951-8942-57-9. ===Viitteet=== Luokka:Palmukasvit Luokka:Huonekasvit
Kihoruohot

Kihoruohot eli pensaskihokit (Byblis) on Byblidaceae-heimon ainoa kasvisuku. Paria lajia kasvatetaan huonekasveina.Räty ja Alanko 2004, s. 37. Suku on kotoisin Australian länsi- ja pohjoisosista sekä Uuden-Guinean eteläosista.Stevens 2001– == Tuntomerkit == Kihoruohot ovat juurakollisia tai lyhytikäisiä ruohoja. Lehdet ovat tasasoukkia ja usein silmussa kiertyneet alaspäin (abaksiaalisesti). Lehdet muistuttavat kihokkien lehtiä sikäli, että ovat tiheän rauhaskarvoituksen peittämiä. Niistä suurimmat ovat huomiota herättäviä ja muistuttavat pientä päivänvarjoa. Varrettomat rauhaset ovat muunnelma päivänvarjoteemasta. Hyönteiset tarttuvat usein rauhaskarvoihin, mutta ei ole todisteita siitä, että kihoruohot olisivat hyönteissyöjiä. Kukat sijaitsevat lehtihangoissa ja ovat symmetrialtaan säteittäisiä. Teriö on auenneena harittava, ja nuppuasennossaan terälehdet ovat kierteisesti toistensa ympärillä (kontortteja). Teriö on kasvanut yhteen vain lyhyeltä matkalta tyvestään. Heteenponnet avautuvat rei’illä, ja niiden kärjet muodostavat kekomaisen rakenteen. Emiön vartalo on pitkä. == Lajeja == * Byblis aquatica * Byblis filifolia * Byblis gigantea – isokihoruoho * Byblis guehoi * Byblis lamellata * Byblis liniflora – pikkukihoruoho * Byblis rorida == Lähteet == * Räty, E. ja Alanko, P. 2004: Viljelykasvien nimistö. Puutarhaliitto. ISBN 951-8942-57-9 * Stevens, P. F. 2001–: Angiosperm Phylogeny Website. http://www.mobot.org/mobot/research/apweb/ === Viitteet === Luokka:Lamiales Luokka:Huonekasvit Luokka:Lihansyöjäkasvit
Kittilän vankila

Kittilän varavankila eli Kittilän puulinna oli Kittilässä vuosina 1855–1944 sijainnut Lapin kihlakunnan vankila. Se oli aikanaan ainoa Oulun pohjoispuolella sijainnut vankila. Kihlakunnanvankiloissa säilytettiin tutkintovankeja ja niitä käytettiin myös vankeusrangaistusten toimeenpanoon. Kittilän lisäksi kihlakunnanvankiloita oli Kastelholmassa ja Kajaanissa. Vankilan päärakennus valmistui 1855. Vankilarakennuksen ympärillä oli noin 200 metriä pitkä ja 4,5 metriä korkea aita. Puulinna tuhoutui Lapin sodan aikana ja sodan jälkeen sen paikalle rakennettiin Kittilän postitalo ja poliisilaitoksen talo. == Lähteet == * Kittiläkuvia-blogi 28.10.2009 : Kuvia Kittilän narikalta ja narikkalaisista * Pieni Tietosanakirja osa II Isopurje- Maskotti : hakusana kihlakunnanvankilat, Otava 1925-1928 Luokka:Suomen vankilat Vankila
Essouk

Essouk on maalaiskunta ja sen keskuspaikka Malin Kidalin alueen Kidalin piirissä. Se sijaitsee Adrar des Ifoghas -vuoristossa 45 kilometriä Kidalista luoteeseen. Kunnassa on 2 400 asukasta (vuonna 2009). Essoukin kunnan pinta- ala on 25 000 neliökilometriä. Se rajoittuu pohjoisessa Tessalitin piirin Timtaghenen ja Adjelhocin kuntiin, idässä Kidalin kaupunkiin, etelässä Kidalin piirin Anefifin kuntaan sekä lännessä Anefifiin ja Adjelhociin. Kunta käsittää yhden kylän ja kuusi paimentolaisryhmää. Sen asukkaat ovat tuaregeja. Tärkein elinkeino on karjanhoito. Lisäksi harjoitetaan kaupankäyntiä ja käsityöammatteja. Kunnassa on kaksi koulua sekä toimimaton terveysasema. Essoukissa sijaitsevat keskiaikaisen Tadmakkatin kaupungin rauniot. Seudulla on myös muita arkeologisia kohteita, esihistoriallisia kalliopiirroksia sekä arabialaisilla ja tuaregien tifinagh-kirjaimilla tehtyjä piirtokirjoituksia. Mali on listannut Essoukin aielistaansa, josta valitaan Unescon maailmanperintökohteet. Siellä järjestetään vuosittain Saharan yöt -festivaali. Matkailu on kuitenkin toistaiseksi täysin kehittymätöntä. ==Lähteet== Luokka:Kidalin piiri Luokka:Malin kunnat
Kidal

Kidal on kaupunki sekä Kidalin alueen ja Kidalin piirin hallinnollinen keskus Malissa. Se sijaitsee Adrar des Ifoghas -vuoristossa 1500 kilometriä maan pääkaupungista Bamakosta koilliseen. Asukkaita on 25 600 henkeä (vuonna 2009). Kidalin kaupunkikunnan pinta-ala on 9 913 neliökilometriä. Se rajoittuu pohjoisessa Kidalin piirin Essoukin ja Abeïbaran piirin Abeïbaran kuntiin, idässä Tin-Essakon piirin Tin-Essakon kuntaan, etelässä Ménakan piirin Alataan ja Gaon piirin Anchawadiin sekä lännessä Kidalin piirin Anefifiin. Kaupunki oli 2012 lähtien tuareg-kapinallisten hallussa. Malin armeija ja Ryhmä Wagner valloittivat kaupungin marraskuussa 2023.https://www.africanews.com/2023/11/14/malis-military-seize-control-of- kidal-rebel-stronghold/ Kuntaan kuuluu neljä korttelia käsittävä kaupunki sekä 43 paimentolaisryhmää. Asukkaat ovat etupäässä tuaregeja, arabeja ja songhaita. Tärkein elinkeino on karjanhoito. Kotieläimiä ovat lampaat, vuohet, kamelit ja naudat. Lisäksi harjoitetaan kaupankäyntiä, käsityöammatteja sekä pienimuotoista maanviljelyä. ==Lähteet== ==Aiheesta muualla== * Kidalin alueelle omistettu sivusto Luokka:Kidalin piiri Luokka:Malin kaupungit
Vladimer Gurgenidze

Vladimer ”Lado” Erekles dze Gurgenidze (, s. 7. joulukuuta 1970 Tbilisi, Georgian SNT, Neuvostoliitto) on georgialainen poliitikko. == Aiheesta muualla == Luokka:Georgian pääministerit Luokka:Vuonna 1970 syntyneet Luokka:Elävät henkilöt
Karjalani, Karjalani

Karjalani, Karjalani (Fuga 9333) on Viipurin Lauluveikkojen kokoelma kuoron Karjala- ja Viipuri-aiheisesta musiikista, ja se vaalii karjalaista ja viipurilaista lauluperinnettä sekä herättää tunteita ja muistoja. Osa sävellyksistä on omistettu lauluveikoille ja suuri osa kuuluu kuoron vakio- ohjelmistoon. Levy on koostettu Viipurin Lauluveikkojen äänitteistä Fuga 9181, 9234 ja 9293. CD-masteroinnin teki Enno Mäemets Editroom Oy:stä 2012. Kokoelma julkaistiin Viipurin Lauluveikkojen Helsingin Musiikkitalossa pidettyjen 115-vuotisjuhlakonserttien yhteydessä 20. huhtikuuta 2012. Koostelevy aiemmasta tuotannosta, joka on osin jo loppuunmyyty aiempien äänitteiden osalta. ==Levyn sisältö== *Karjala. 2.25 Sävellys ja sanat Olli Nykänen, Sov. Jalmari Aalto © Viipurin Lauluveikot *Karjalan kunnailla. 3.09. Kansansävelmä, sanat Valter Juva, sovitus Martti Turunen, soolo Raimo Mero © Laulumiehet *Laulu Karjalalle. 2.46. Sävellys Lauri Ikonen, sanat Ilmari Pimiä, © Viipurin Lauluveikot *Viipurin Vihtori. 1.35. Sävellys ja sanat Valto Tynnilä, sovitus Harri Hietamies *Tuomittu Katti. 1,30. Sävellys Axel Törnudd, sanat Kanteletar *Kaukainen aamu. 1.14. Sävellys Ilkka Kuusisto, sanat Lassi Nummi © Lassi Nummi ja Ilkka Kuusisto *Ljuuli, ljuuli 1.44. Itäkarjalainen kansanlaulu, sovitus sakari Hildén, © Musiikki Pukkila *Muamoni minua tsakkai. 1.16. Rajakarjalainen kansanlaulu, sov. Simo Härkönen *Reppurin Laulu. 4.32. Sävellys Oskar Merikanto, sanat Larin-Kyösti, sov. Martti Turunen, soolo Raimo Mero, © Warner/Chappell Music Finland Oy *Viipurin marssi. 2.46. Sävellys Leevi Madetoja, sanat Eero Eerola, © YL *Kaunehin maa. 1.58. Sävellys Leevi Madetoja, sanat Eino Leino, © Viipurin Lauluveikot *Laatokka 3.06. Sävellys Oskar Merikanto, sanat Mikko Uotinen, sov. Taneli Kuusisto, soolo Eero Mattila, piano Pirkko Huhtinen, © Warner/Chappell Music Finland Oy *Karjalainen rukous. 1.50. Sävellys Tauno Marttinen, sanat Matti M. Ilkka *Suomalainen rukous. 2.23 Sävellys Taneli Kuusisto, sanat Uuno Kailas, urut Urpo Rauhala *Karjalaisten laulu. 3.17. Sävellys ja sanat P. J. Hannikainen. © Warner/Chappell Music Finland Oy *Finlandia-Hymni. 2.01. Sävellys Jean Sibelius, sanat V. A. Koskenniemi, © Breitkopf& Härtel Sivun lähde ja Viitetiedot "Viipurin Lauluveikot CD-levy Karjalani, Karjalani Fuga 9333 levyn kansiteksti" Viipurin Lauluveikot CD Karjalani, Karjalani Fuga 9333 kansiteksti ==Lähteet== Luokka:Vuoden 2012 kokoelma-albumit Luokka:Viipurin Lauluveikkojen albumit
Viva Elvis

Viva Elvis on remix-albumi, jossa Elvis Presleyn lauluraidat on erotettu alkuperäisistä äänitteistä ja taustat on soitettu uudelleen yhdeksänhenkisen yhtyeen kanssa. Levy julkaistiin 10. marraskuuta 2010. == Kappaleet == # Opening # Blue Suede Shoes # That’s Alright # Heartbreak Hotel # Love Me Tender # King Creole # Bossa Nova Baby # Burning Love # Memories # Can’t Help Falling In Love # You’ll Never Walk Alone # Suspicious Minds # Love Me Tender (vierailevana laulajana Anna Puu) == Bonuskappale == Eri maiden painoksissa kappaleessa "Love Me Tender" oli mukana paikallinen laulaja. * Suomi – Anna Puu * Alankomaat – Lisa Lois * Ranska – Amel Bent * Espanja – Russian Red * Yhdysvallat – Thalía * Australia – Jessica Mauboy * Belgia – Dani Klein * Kanada – Marie-Mai * Portugali – Aurea * Japani – Miho Fukuhara == Arvostelut == * Allmusic: Allmusic review == Lähteet == == Aiheesta muualla == * Discogs Luokka:Vuoden 2010 remix-albumit Luokka:Elvis Presleyn albumit
Regionalliga (jääkiekko)

Regionalliga on Saksan neljäs jääkiekon sarjataso. Luokka:Saksan jääkiekkosarjat
Hopearöyhyt

Hopearöyhyt (Achnatherum) on heinäkasvisuku (heimo Poaceae), johon kuuluu muun muassa monivuotisena koristekasvina viljelty hopearöyhy (Achnatherum calamagrostis). Sukuun kuuluu noin 50 lajia. == Lajeja == * Achnatherum calamagrostis – hopearöyhy * Achnatherum hymenoides (syn. Oryzopsis hymenoides) – intiaaniriisike * Achnatherum splendens (syn. Neotrinia splendens) – isohopearöyhy == Lähteet == == Aiheesta muualla == * Suomen Lajitietokeskus: Achnatherum * ITIS: Achnatherum * United States Department of Agriculture (USDA): Achnatherum * Flora of China: Achnatherum Luokka:Heinäkasvit
Anefif

Anefif on maalaiskunta ja sen keskuspaikka Malin Kidalin alueen Kidalin piirissä. Se sijaitsee Adrar des Ifoghas -vuoriston eteläosassa noin 110 kilometriä Kidalista lounaaseen. Kunnassa on 5 100 asukasta (vuonna 2009). Anefifin kunnan pinta-ala on 2 800 neliökilometriä. Se rajoittuu pohjoisessa Kidalin piirin Essoukin kuntaan, idässä Kidalin kaupunkiin, etelässä Gaon piirin Anchawadin kuntaan, lännessä Bouremin piirin Tarkintiin sekä luoteessa Tessalitin piirin Adjelhociin. Kunnan länsiosassa on Telemsin laakso. Ilmasto on erittäin kuiva ja kuuma. Talvisin lämpötilanvaihtelut ovat suuria. Tasangoilla kasvaa heinäkasveja, wadeissa ja laaksoissa myös puita ja pensaita. Eläinkunta käsittää gaselleja, hyeenoita, sakaaleja, lintuja, liskoja, käärmeitä ja skorpioneja. Kuntaan kuuluu yksi kylä ja 13 paimentolaisryhmää. Asukkaat ovat arabeja, tuaregeja ja songhaita. Anefifin kautta kulkee Gaon ja Kidalin välinen maantie. Seudun tärkein elinkeino on karjanhoito. Kotieläimiä ovat vuohet, lampaat, kamelit, aasit ja naudat. Laaksoissa kasvatetaan jonkin verran durraa, taateleita, tomaatteja ja sipulia. Lisäksi käydään kauppaa ja tehdään käsitöitä. Kunnassa on yksi koulu ja terveysasema. ==Lähteet== Luokka:Kidalin piiri Luokka:Malin kunnat
Matti Arjanne

Matti Arjanne (14. elokuuta 1933 Tampere – 6. maaliskuuta 2011 Tampere) oli suomalainen toimittaja, pakinoitsija, suomentaja, kirjailija ja kirjankustantaja. Arjanne toimi Tampereella ilmestyvän Aamulehden kunnallistoimittajana ja kirjoitti lehteen 30 vuoden ajan 1950-luvulta alkaen pakinoita nimimerkillä Malakias. Arjanne perusti 1971 Kustannuspiste-nimisen kustannusliikkeen, joka julkaisi muun muassa neuvostoliittolaisten toisinajattelijoiden teoksia. Arjanne kirjoitti myös itse kirjoja ja suomensi kirjallisuutta. Hän käytti tällöin useimmiten erilaisia salanimiä. Arjenne oli myös kaapelitelevisiotoimintaa harjoittaneen Tampereen Tietoverkko Oy:n (myöhemmin Karelsat Oy) varatoimitusjohtajana ja vastasi yhtiön ohjelmatuotannosta 1983–1994. == Teoksia == Omalla nimellä: * SKP:n kohtalon elokuut 1920-71. Kustannuspiste, Tampere 1971 * Uutisvuoto ja poikkeuslaki. Kustannuspiste, Tampere 1973 * Me syytämme : ihmiskohtaloita sosialismissa : antologia ; toimittaneet Heikki Eskelinen ja Matti Arjanne. Vapaus-sarja n:o 8. Kustannuspiste, Tampere 1980 Nimimerkillä Aito Salamies: * Turisti : pelkkää valhetta oleva veijaritarina. Kustannuspiste, Tampere 1977 Nimimerkillä Veijo Varjo: * Miehet pimeästä : neuvostovakoilu Suomessa. Vapaus-sarja n:o 7. Kustannuspiste, Tampere 1980 == Suomennoksia == Omalla nimellä: * Andres Küng : Mitä Baltiassa tapahtuu? ; suomennos Matti Arjanne ja Seppo Kervinen. Kustannuspiste, Tampere 1975 (ruotsinkiel. alkuteos Vad händer i Baltikum) Nimimerkillä Antti Virtanen: * Andres Küng : Tapaus Agapov. Kustannuspiste, Tampere 1978 (alkuteos Fallet Agapov) * Eitan Haber : Menachem Begin - mies ja legenda. Vapaus-sarja n:o 4. Kustannuspiste, Tampere 1979 (alkuteos Menahem Begin - the legend and the man) * Andres Küng : Unelma vapaudesta : passiivinen vastarinta nyky-Baltiassa. Vapaus-sarja n:o 3. Kustannuspiste, Tampere 1979 * Ruth von Mayenburg : Hotelli Lux. Antikainen, Dimitrof, Fischer, Ho Tshi Minh, Kuusiset, Pieck, Rakosi, Slansky, Sorge, Tito, Togliatti, Tshou En-lai, Ulbricht ja Wehner Kominternin hotellissa Moskovassa. Vapaus-sarja n:o 5. Kustannuspiste, Tampere 1979 * Hans Graf Huyn : Hyökkäys : Moskovan pyrkimys maailmanherruuteen. Vapaus-sarja n:o 6. Kustannuspiste, Tampere 1979 (alkuteos Der Angriff) * Dragan Jovius : Neuvostovakoilu Ruotsissa : toiminta ja taktiikka. Vakoilu n:o 1. Kustannuspiste, Tampere 1980 (alkuteos Sovjetspionage i Sverige - dess taktik och verksamhet) * David Lewis : Pääskyset ja korpit : raportti KGB:n vakoilutoiminnasta. Vakoilu n:o 2. Kustannuspiste, Tampere 1981 (alkuteos Sexpionage : the exploitation of sex by Soviet Intelligence) == Lähteet == * Mikko Uolan laatima Matti Arjanteen muistokirjoitus (Muistot HS.fi) Luokka:Suomalaiset toimittajat Luokka:Pakinoitsijat Luokka:Suomentajat Luokka:Suomalaiset kirjankustantajat Luokka:Vuonna 1933 syntyneet Luokka:Vuonna 2011 kuolleet
Kiinantähkähäntä

Kiinantähkähäntä eli suomuhäntä (Achyranthes bidentata) on revonhäntäkasveihin (heimo Amaranthaceae) kuuluva kasvilaji, jota on käytetty lääkekasvina. Se kasvaa eteläisessä Afrikassa.Jorma Sarsama, www.afrikkanet.fi == Ulkonäkö ja koko == Kiinantähkähäntä kasvaa 170–120 cm korkeaksi. Sen lehdet ovat suurikokoiset ja muuttuvat kuivuessaan mustanpuhuviksi. Kukat ovat kiiltävän vihreät. == Levinneisyys == Kiinantähkähäntää kasvaa Itä-Aasiassa: Kiina, Japani, Korea, Intia, Myanmar, Thaimaa, Laos, Vietnam, Malesia, Indonesia, Filippiinit ja Uusi-Guinea. Sitä viljellään myös Länsi-Afrikassa ja Yhdysvalloissa. == Käyttö == Kiinantähkähännän juuria, varsia ja lehtiä käytetään laajasti kiinalaisessa lääketieteessä ja muuallakin kipujen, etenkin reumatismin ja hammassäryn hoitamiseen. Siemenistä on tehty leipää katovuosina, ja lehtiä voidaan syödä keitettynä pinaatin tapaan. == Lähteet == == Aiheesta muualla == *ITIS: Achyranthes bidentata *Flora of China: Achyranthes bidentata *Dr. Duke's Phytochemical and Ethnobotanical Databases: Achyranthes bidentata Luokka:Revonhäntäkasvit Luokka:Lääkekasvit
Danny Gabbidon

Daniel Leon "Danny" Gabbidon (s. 8. elokuuta 1979, Cwmbran) on walesiläinen jalkapalloilija, joka pelasi muun muassa Englannin Valioliigassa ja edusti West Bromwich Albionia, Cardiff Cityä, West Hamia, Queens Park Rangersia ja Crystal Palacea. Hänen pelipaikkansa oli puolustaja. == Ura == Gabbidon aloitti ammattilaisuransa vuonna 1998 West Bromwich Albionissa. Sieltä Gabbidon siirtyi walesiläisseura Cardiff Cityyn, ensin lainalle ja lopulta vakituisella siirrolla syksyllä 2000. Cardiffissa ollessaan Gabbidon teki myös A-maajoukkuedebyttinsä Tšekkiä vastaan maaliskuussa 2002. Vuotta myöhemmin hän oli yhdessä toisen maajoukkuemiehen Robert Earnshawin kanssa nostamassa Cardiffia sarjatasoa ylemmäs, silloiseen 1. divisioonaan, joka tunnetaan nykyään nimellä Englannin mestaruussarja. Gabbidon siirtyi kesällä 2005 Valioliigaseura West Ham Unitediin yhdessä toisen puolustajan James Collinsin kanssa, Cardiffin jouduttua taloudellisiin ongelmiin. Saman vuoden lopulla hänet valittiin Walesin vuoden jalkapalloilijaksi. West Hamin aikoina Gabbidon kärsi paljon loukkaantumisista, ja oli yhtäjaksoisesti sivussa joulukuusta 2007 elokuuhun 2009 saakka. Gabbidon teki vapaana pelaajana sopimuksen Valioliigaan juuri nousseen Queens Park Rangersin kanssa heinäkuussa 2011, oltua sitä ennen seurassa koeajalla. Hänen ensimmäinen sarjaottelunsa seurassa meni täysin penkin alle, Gabbidonin tehtyä oman maalin 4-0 -tappioon päättyneessä ottelussa Bolton Wanderersia vastaan. === Maajoukkueura === Maajoukkuedebyyttinsä vuonna 2002 tehnyt Gabbidon ehti jo lopettaa maajoukkueuransa lokakuussa 2010, mutta maajoukkueen tuolloin uusi päävalmentaja Gary Speed sai vakuuteltua hänet kumoamaan päätöksensä myöhemmin talvella. Kaikkiaan hän pelasi 49 A-maaottelua. == Lähteet == Luokka:Walesilaiset jalkapalloilijat Luokka:Vuonna 1979 syntyneet Luokka:Elävät henkilöt
Alois Hadamczik

Alois Hadamczik ( 20. kesäkuuta 1952 Kravaře, Tšekkoslovakia) on tšekkiläinen jääkiekkovalmentaja. Hän toimi Tšekin maajoukkueen päävalmentajana kunnes jättäytyi tehtävästä huonosti sujuneiden Sotšin olympialaisten 2014 jälkeen. Hänellä oli veli Evžen Hadamczik. == Lähteet == * Alois Hadamczik EliteProspects-sivustolla ===Viitteet=== ==Aiheesta muualla== Luokka:Tšekkiläiset jääkiekkovalmentajat Luokka:Tšekkiläiset olympiamitalistit Luokka:Vuonna 1952 syntyneet Luokka:Elävät henkilöt
Maastojuoksun Suomen-mestaruuskilpailut 2012

Maastojuoksun Suomen-mestaruuskilpailut 2012 käytiin 13. toukokuuta Pudasjärvellä. Turun Urheiluliittoa edustava kenialainen Lewis Korir voitti toisena miehenä SM-maastojuoksuhistoriassa sekä 4 että 12 kilometrin mestaruudet – vieläpä ylivoimaisesti. Aikaisemmin samaan on pystynyt vain Jussi Utriainen vuonna 2004. == Mitalistit == Laji Kultaa Hopeaa Pronssia Miehet 4 km Lewis Korir, Turun Urheiluliitto, 11.41 Willy Rotich, Turun Urheiluliitto, 11.56 Joonas Harjamäki, Seinäjoen Seudun Urheilijat, 11.59 Miehet 12 km Lewis Korir, Turun Urheiluliitto, 36.56 Jussi Utriainen, Lahden Ahkera, 37.56 Henri Manninen, Jyväskylän Kenttäurheilijat, 38.11 Naiset 6 km Sandra Eriksson, IF Nykarlebynejden, 20.54 Minna-Maria Kangas, Oulun Pyrintö, 21.09 Elina Lindgren, Oulun Pyrintö, 21.15 M22 6 km Antti-Pekka Niinistö, Turun Weikot, 18.55 Martti Siikaluoma, Kangasalan Kisa, 19.12 Tommi Hytönen, Kenttäurheilijat-58, 19.18 N22 4 km Kaisa Tyni, Haminan Ponteva, 14.09 Kristiina Mäki, Lahden Ahkera, 14.13 Johanna Peiponen, Rovaniemen Lappi, 14.16 M19 6 km Ossi Kekki, Lahden Ahkera, 19.03 Henrik Goesch, Turun Urheiluliitto, 19.47 Janne Niemi, Janakkalan Jana, 19.54 N19 4 km Oona Kettunen, Karhulan Katajaiset, 14.17 Vilma Laitinen, Turun Urheiluliitto, 14.39 Sofie Lövdahl, Vasa IS, 14.50 M17 4km Joonas Rinne, Saarijärven Pullistus, 13.04 Samu Mikkonen, Kuopion Reipas, 13.09 Markus Kyrölä, Lempäälän Kisa, 13.15 N17 4km Johanna Matintalo, Liedon Parma, 14.48 Minttu Hukka, Karhulan Katajaiset, 14.50 Sofia Muinonen, Espoon Tapiot, 15.22 Tulokset Tilastopajan tietokannassa ==Lähteet== == Aiheesta muualla == * Yleisurheilun kuvalehden kisaraportti Luokka:Maastojuoksun Suomen-mestaruuskilpailut Luokka:Vuoden 2012 yleisurheilu Luokka:Pudasjärven urheilu
Käenmintut

Käenmintut (Acinos) on huulikukkaiskasvien heimoon kuuluva kasvisuku. Nimitystä käenmintut on käytetty myös suvuista Calamintha ja Satureja. Eräiden lajitietokantojen käyttöön ottamassa rajauksessa Acinos-suvun käenminttulajit on siirretty laajasti käsitettyyn mäkiminttujen (Clinopodium) sukuun, jolloin Acinos jää sitä aikaisemmin kuvatun Clinopodium-suvun heterotyyppiseksi synonyymiksi.Govaerts, R. et al. 2018. Clinopodium synonyms in World Checklist of Selected Plant Families. The Board of Trustees of the Royal Botanic Gardens, Kew Viitattu 2.11.2019. Esimerkiksi Suomen lajitietokeskuksen mukaan sukuja ei toistaiseksi yhdistetä. Fylogeneettisessä analyysissä Acinos on morfologisista yhteneväisyyksistä huolimatta todettu läheisemmäksi sukulaiseksi suvun Ziziphora kuin Clinopodium kanssa.Trusty, J. L., Olmstead, R. G., Bogler, D. J., Santos-Guerra, A. & Francisco-Ortega, J. 2004. Using Molecular Data to Test a Biogeographic Connection of the Macaronesian Genus Bystropogon (Lamiaceae) to the New World: A Case of Conﬂicting Phylogenies, Systematic Botany 29 (3): 702–715. == Tuntomerkit == Suvun lajit ovat yksivuotisia ruohoja tai puutuvavartisia ainavihantia monivuotiskasveja. Nimi Acinos tulee kreikankielisestä sanasta akinos, joka on pienen aromaattisen kasvin nimi. Kasvit ovat matalia (enintään 20 cm), mätästäviä, pensasmaisia tai suikertavia. Kasvit kukkivat keskikesällä; kukat ovat kaksihuulisia ja putkimaisia, kukinnot pystyjä tähkiä. == Levinneisyys == Käenminttujen luontaista kasvualuetta on Keski- ja Etelä-Eurooppa sekä Länsi-Aasia.Botanica, s. 52. == Lajeja == Suvussa on lajeja yhteensä 10. * alppikäenminttu (Acinos alpinus) * ketokäenminttu (Acinos arvensis, syn. Satureja acinos) Alppikäenminttua käytetään monivuotisena koristekasvina. == Lähteet == * Botanica. The illustrated A–Z of over 10,000 garden plants and how to cultivate them. Cologne 1999. ISBN 3-8290-3068-1. === Viitteet === Luokka:Huulikukkaiskasvit
XQD

XQD on muistikortti, jota käytetään kannettavissa elektroniikkalaitteissa. Tyypillisesti tallennusvälineenä käytetään flash-muistia. WQD PCI Express- väylää tiedonsiirtoon. Korttityypin esittelivät marraskuussa 2010 SanDisk, Sony ja Nikon.Engadget: Sandisk, Sony, and Nikon propose 500MBps memory card with more than 2TB capacity Lopullinen määrittely julkistettiine joulukuussa 2011. CompactFlash Association Announces XQD Card Format Engadget: CompactFlash Association readies next-gen XQD format, promises write speeds of 125 MB/s and up Uusi korttityyppi on suunniteltu HD-videoihin ja -kameroihin. Se tarjoaa luku- ja kirjoitusnopeudeksi yli 125 Mbyte/s ja tallennuskapasiteetiksi yli 2 TB.CompactFlash Association Announces the Recently Adopted XQD(TM) Specification as a New Memory Card Format Ensimmäinen korttia käyttävä kamera on Nikon D4.Nikon announces first camera to use new XQD cards ==Katso myös== * CompactFlash * Secure Digital == Lähteet == ==Aiheesta muualla== * CompactFlash Association Luokka:Tallennusvälineet
Talgat Žailauov

Talgat Bakytbekuly Žailauov (, ; ; s. 7. heinäkuuta 1985 Öskemen, Kazakstanin SNT, Neuvostoliitto) on kazakstanilainen jääkiekkoilija, pelipaikaltaan hyökkääjä. Žailauovin kasvattajaseura on Kaztsink-Torpedo. Žailauovin vahvuus on nopeus. == Ura == === Maajoukkueura === Žailauov on edustanut Kazakstania MM-kilpailuissa 2006, 2010 ja 2012. == Lähteet == * Luokka:Kazakstanilaiset jääkiekkoilijat Luokka:Vuonna 1985 syntyneet Luokka:Elävät henkilöt
Matthew Kwasi Gyamfi

Matthew Kwasi Gyamfi (s. 11. elokuuta 1957) on ghanalainen roomalaiskatolinen piispa. Hänet vihki papiksi Sunyanin hiippakuntaan James Kwadwo Owusu 27. heinäkuuta 1985, ja hänet nimitettiin Sunyanin piispaksi 14. huhtikuuta 2003. Piispaksi vihkiminen seurasi 28. kesäkuuta. Pääkonsekraattorina toimi Peter Kwasi Sarpong, jota avustivat Peter Kodwo Appiah Turkson ja Lucas Abadamloora.Catholic-Hierarchy.org: Bishop Matthew Kwasi Gyamfi == Lähteet == Luokka:Ghanalaiset katoliset piispat Luokka:Vuonna 1957 syntyneet Luokka:Elävät henkilöt
Paul Darmanin

Paul Darmanin (6. marraskuuta 1940 Santa Venera – 25. heinäkuuta 2023 Floriana) oli Maltalta lähtöisin ollut, Keniassa toiminut roomalaiskatolinen piispa. Hänet vihittiin kapusiinien papiksi 26. maaliskuuta 1966 ja nimitettiin Garissan hiippakunnan johtoon 3. helmikuuta 1984. Piispaksi vihkiminen seurasi 3. kesäkuuta. Pääkonsekraattorina toimi Joseph Mercieca, jota avustivat John Aloysius Ward ja Biagio Vittorio Terrinoni.Catholic- Hierarchy.org: Bishop Paul Darmanin, O.F.M. Cap. == Lähteet == Luokka:Maltalaiset papit Luokka:Katoliset piispat Luokka:Vuonna 1940 syntyneet Luokka:Vuonna 2023 kuolleet
Gilberto Valbuena Sánchez

Gilberto Valbuena Sánchez (4. helmikuuta 1929 – 22. joulukuuta 2021) oli meksikolainen roomalaiskatolinen piispa. Hänet vihittiin papiksi 21. toukokuuta 1955 ja nimitettiin La Paz en la Baja California Surin prelaatiksi sekä Vazari-Diddan titulaaripiispaksi 9. joulukuuta 1972. Piispaksi vihkiminen seurasi 8. helmikuuta 1973. Pääkonsekraattorina toimi José Abraham Martínez Betancourt, jota avustivat Estanislao Alcaraz y Figueroa ja Rosendo Huesca Pacheco.Catholic-Hierarchy.org: Bishop Gilberto Valbuena Sánchez Valbuena Sánchez sai 1. maaliskuuta 1976 nimityksen La Paz en la Baja California Surin apostoliseksi vikaariksi ja 21. maaliskuuta 1988 piispaksi. 8. heinäkuuta 1989 hän sai nimityksen Coliman piispaksi, jona hän toimi, kunnes jäi eläkkeelle 9. kesäkuuta 2005. == Lähteet == Luokka:Meksikolaiset papit Luokka:Katoliset piispat Luokka:Vuonna 1929 syntyneet Luokka:Vuonna 2021 kuolleet
Miguel Ángel Alba Díaz

Miguel Ángel Alba Díaz (s. 23. tammikuuta 1951 Monterrey) on meksikolainen roomalaiskatolinen piispa. Hänet vihittiin papiksi Monterreyn arkkihiippakuntaan 31. toukokuuta 1975 ja nimitettiin Antequera, Oaxacan arkkihiippakunnan vihkipiispaksi sekä Fesseën titulaaripiispaksi 10. kesäkuuta 1995. Piispaksi vihkiminen seurasi 25. heinäkuuta. Pääkonsekraattorina toimi Adolfo Antonio Suárez Rivera, jota avustivat Héctor González Martínez ja Sergio Obeso Rivera.Catholic-Hierarchy.org: Bishop Miguel Angel Alba Díaz Alba Díaz sai 16. kesäkuuta 2001 nimityksen La Paz en la Baja California Surin piispaksi. == Lähteet == Luokka:Meksikolaiset papit Luokka:Katoliset piispat Luokka:Vuonna 1951 syntyneet Luokka:Elävät henkilöt
José Luis Chávez Botello

José Luis Chávez Botello (s. 8. helmikuuta 1941) on meksikolainen roomalaiskatolinen arkkipiispa. Hänet vihittiin papiksi Guadalajaran arkkihiippakuntaan 8. joulukuuta 1969 ja nimitettiin sen vihkipiispaksi sekä Covan titulaaripiispaksi 21. helmikuuta 1997. Piispaksi vihkiminen seurasi 19. maaliskuuta. Pääkonsekraattorina toimi Juan Sandoval Íñiguez, jota avustivat Girolamo Prigione ja Adolfo Hernández Hurtado.Catholic-Hierarchy.org: Archbishop José Luis Chávez Botello Chávez Botello sai 16. heinäkuuta 2001 nimityksen Tuxtla Gutiérrezin piispaksi ja sitten 8. marraskuuta 2003 Antequera, Oaxacan arkkipiispaksi, jonka virkaan hänet asetettiin 8. tammikuuta 2004. == Lähteet == Luokka:Meksikolaiset papit Luokka:Katoliset arkkipiispat Luokka:Vuonna 1941 syntyneet Luokka:Elävät henkilöt
José Luis Amezcua Melgoza

José Luis Amezcua Melgoza (s. 2. toukokuuta 1938) on meksikolainen roomalaiskatolinen piispa. Hänet vihittiin papiksi Zamoran hiippakuntaan 22. joulukuuta 1962 ja nimitettiin Campechen hiippakunnan johtoon 9. toukokuuta 1995. Piispaksi vihkiminen seurasi 21. kesäkuuta. Pääkonsekraattorina toimi Girolamo Prigione, jota avustivat Emilio Carlos Berlie Belaunzarán ja Carlos Suárez Cázares.Catholic-Hierarchy.org: Bishop José Luis Amezcua Melgoza Amezcua Melgoza sai 9. kesäkuuta 2005 nimityksen Coliman piispaksi. == Lähteet == Luokka:Meksikolaiset papit Luokka:Katoliset piispat Luokka:Vuonna 1938 syntyneet Luokka:Elävät henkilöt
Siperianmuikku

Siperianmuikku (Coregonus sardinella) on siikojen sukuun kuuluva, Siperian ja Pohjois-Amerikan pohjoisosien lohikalalaji. Siperianmuikku on pohjoiseurooppalaisen muikun (Coregonus albula) lähisukulainen ja korvaa tämän Aasian puolella. Levinneisyysalue alkaa heti Uralin takaa Karajoelta ja käsittää Pohjois-Siperian vesistöt sekä Pohjois-Amerikan pohjoiseen laskevia vesistöjä Nunavutin Bathurstiin asti. Laji esiintyy myös Tyynenmeren pohjoisosan Beringinmereen laskevissa vesissä niin Alaskan kuin Venäjän puolella. Siperianmuikku elää suurten jokien alajuoksuilla ja suurissa järvissä sekä myös estuaarien murtovedessä. Siitä tunnetaan sekä sisävesiin rajoittuneita että vaeltavia kantoja. Kalan tyypillinen koko on 25 cm ja paino 160 g, mutta vaelluskalat voivat kasvaa lähes puolimetrisiksi. ==Katso myös== *Peledsiika *Muksunsiika *Omulsiika *Amerikanmuikku ==Lähteet== * * C. sardinella Valenciennes,1848 - сибирская ряпушка www.sevin.ru === Viitteet === ==Aiheesta muualla== * Il coregone siberiano, Coregonus sardinella Valenciennes, 1848 www.ittiofauna.org Luokka:Lohikalat
Kesalpiniat

Kesalpiniat (Caesalpinia) on hernekasveihin kuuluva puuvartissuku. Kesalpinialajit kasvavat lämpimillä alueilla eri puolilla maapalloa.Botanica, s. 164. == Tuntomerkit == Kesalpiniat ovat melko vaihtelevanlaisia kasveja. Ne ovat puita, pensaita, kiipeileviä ja usein melko piikkisiä köynnöksiä. Useimmat ovat ainavihantia, jotkin pudottavat lehtensä kuivan kauden ajaksi. Lehdet ovat pariliuskaisia, joskus hyvin suuria ja runsaslehdykkäisiä. Kesalpiniat kukkivat tähkämäisin kukinnoin, jotka sijaitsevat ylimpien lehtien hangoissa. Kukinnot voivat olla hyvin näyttäviä. Terälehdet ovat väriltään enimmäkseen puna-, kelta- tai kermansävyisiä. Terälehdet ovat erillisiä toisistaan. Heteet ovat huomiota herättäviä. Siemenet sijaitsevat hernekasveille tyypillisissä paloissa. == Lajeja == Kesalpinialajien määrä on noin 70. (suomenkielisiä nimiä:Finto: Kassu – Kasvien suomenkieliset nimet: Kesalpiniat (Caesalpinia)) * värikesalpinia eli dividivi (Caesalpinia coriaria) * piikkikesalpinia (Caesalpinia decapetala) (Lajin uusin nimi idänpistopalko Biancaea decapetala.Suomen Lajitietokeskus: Idänpistopalko – Biancaea decapetala Viitattu 28.1.2022.) * brasiliankesalpinia, brasilpuu eli bresilja (Caesalpinia echinata) (Lajin uusin nimi brasilianneulapalko Paubrasilia echinata omassa suvussaan.) * rautakesalpinia (Caesalpinia ferrea) * keltakesalpinia (Caesalpinia gilliesii) (Lajin uusin nimi kipinäloistopalko Erythrostemon gilliesii.Suomen Lajitietokeskus: Kipinäloistopalko – Erythrostemon gilliesii Viitattu 28.1.2022.) * kujakesalpinia (Caesalpinia peltophoroides) * riikinkukkokesalpinia eli riikinkukkopensas (Caesalpinia pulcherrima) * sappankesalpinia eli sappanpuu (Caesalpinia sappan) * orakesalpinia (Caesalpinia spinosa) * Caesalpinia crista * Caesalpinia violacea Muutamat kesalpinialajit tunnetaan hyötykäytössä huone- tai värikasveina: värikesalpinia, brasiliankesalpinia, keltakesalpinia, riikinkukkokesalpinia ja sappankesalpinia. == Lähteet == * Botanica. The illustrated A–Z of over 10,000 garden plants and how to cultivate them. Cologne 1999. ISBN 3-8290-3068-1. === Viitteet === Luokka:Hernekasvit
Cory Emmerton

Cory Emmerton (s. 1. kesäkuuta 1988 St. Thomas, Ontario) on kanadalainen jääkiekkoilija. ==Ura== Emmerton pelasi junioriuransa OHL-liigan Kingston Frontenacsissa. Detroit Red Wings varasi hänet vuoden 2006 NHL:n varaustilaisuuden toisella kierroksella. Emmerton pelasi vielä kaksi kautta OHL-liigassa ennen kuin liittyi Detroitin organisaatioon. Kauden 2007–2008 aikana Emmerton siirtyi Detroitin farmijoukkueeseen AHL-liigan Grand Rapids Griffinsiin. Hän vietti farmissa kolme kautta, kunnes hänet nostettiin Detroitin kokoonpanoon kauden 2010–2011 kahdeksi viimeiseksi otteluksi. kauden 2011–2012 Emmerton pelasi jo kokonaan NHL:ssä. Lokakuussa 2012 Emmerton siirtyi NHL:n työsulun alkamisen jälkeen SM-liigassa pelaavaan SaiPaan. Hän pelasi SaiPassa vain yhden ottelun, ottelun KalPaa vastaan, ja sai siinä leikkaushoitoa vaatineen sormivamman. Hän palasi Detroitiin NHL:ään työsulun päätyttyä tammikuussa 2013. ==Lähteet== * * ===Viitteet=== Luokka:Kanadalaiset jääkiekkoilijat Luokka:Detroit Red Wingsin varaamat pelaajat Luokka:Vuonna 1988 syntyneet Luokka:Elävät henkilöt
Lisa Robin Kelly

Lisa Robin Kelly () oli yhdysvaltalainen näyttelijä. Hänet tunnetaan muun muassa televisiosarjasta 70’s Show, jossa hän näytteli Laurie Formania. Kelly kärsi päihderiippuvuudesta ja kuoli katkaisuhoidossa, johon hän oli hakeutunut vapaaehtoisesti. Hän oli kuollessaan 43-vuotias. ==Lähteet== == Aiheesta muualla == * Luokka:Yhdysvaltalaiset näyttelijät Luokka:Vuonna 1970 syntyneet Luokka:Vuonna 2013 kuolleet
Torino Motorsport

Torino Motorsport on italialainen pikkuformulatalli. Talli perustettiin vuonna 2009. Vuonna 2010 talli sijoittui toiseksi Italian Formula Renault-sarjassa. Seuraavana vuonna talli voitti sarjan mestaruuden. Talli ajoi myös yhden kilpailun Eurocup Formula Renault-sarjassa. Talli jatkaa italian Formula Renault-sarjassa vuonna 2012. Samana vuonna talli kilpailee myös Formula Renault Alps-sarjassa. ==Lähteet== *http://www.teamtorinomotorsport.com/wp/info Luokka:Italialaiset autourheilutallit
Suomen silta

Suomen silta () on Viron kansallisrunoilija Lydia Koidulan vuonna 1881 kirjoittama sikermä, jonka aiheena on Suomen ja Viron kansojen yhteys. Aiheena Suomen silta esiintyy muissakin Koidulan runoissa ja jo Fr. R. Kreutzwaldin kokoamassa Kalevipoegissa. ==Runo== ===Synty=== Suomen silta syntyi Koidulan innosta suomalaisten ja virolaisten yhteisiin juuriin ja näiden kansojen yhteyden kasvattamiseen. Suomen silta mainitaan Kalevipoegin VI ja X lauluissa, mutta Koidulan lyriikassa se esiintyy käsitteenä ensimmäisen kerran runossa "Kätt veel korra – lahkumme" (Vielä kerran kättä – lähdetään). Runo valmistui C. G. Swanin ja J. R. Aspelinin lähtiäisrunoksi näiden vierailtua laulujuhlilla Virossa vuonna 1869. Suomi-teema jatkui Koidulan runoissa, kun hän kävi vuonna 1871 vierailulla Helsingissä, jossa hän tapasi suomalaisia kulttuurihenkilöitä, kuten esimerkiksi Elias Lönnrotin. Matkalta kertyi useita runoja, joissa Suomi esiintyy tavalla ja toisella. Suomen silta -runon synty liittyi Suomalaisen Kirjallisuuden Seuran 50-vuotispäiviin vuonna 1881. Tuolloin Matthias Johann Eisen pyysi Koidulalta apua juhla-antologiaansa Eesti luuletused (Viron runoja). Tätä varten Koidula kirjoitti varsin lyhyessä ajassa sikermänsä Suomen silta, josta tuli hänen uransa loppuvaiheen keskeisimpiä saavutuksia. ===Rakenne=== Suomen silta koostuu neljästä osasta. Sen alkuruno Unenägu (Uni) kuvailee unen näkymää, jossa Suomen ja Viron "isänmaita" yhdistää silta. Toisen runon kertosäkeessä kehotetaan kohottamaan Suomen silta, ja kolmannessa (Mälestused, Muistot) Koidula kuvailee Suomen kaipuuta. Päätösrunossa Soome sild Koidula jäljittelee kansallis- tai maakuntalaulujen hymnimäistä ja korkeavireistä sävyä. Suomen silta tarttui sittemmin fraasiksi juhlapuheissa ja heimotyön iskusanaksi. ==Lähteet== Luokka:Viron kirjallisuus
Justimus

Justimus on suomalainen televisiosarja, jonka pääosissa esiintyi alun perin YouTube-videopalvelussa Justimusfilms-nimellä mainetta kerännyt kolmikko Juho Nummela, Sami Harmaala ja Joose Kääriäinen. Justimus on Suomessa toinen televisiosarja, joka on aloittanut ”nettisketsejä” tekemällä, ensimmäinen oli Biisonimafia. Sarjaa kuvattiin Helsingissä kesällä 2012 ja se alkoi TV5-kanavalla 16. lokakuuta 2012 alkaen. Sarjan ensimmäinen jakso keräsi 112 000 katsojaa, mikä oli TV5:n katsojaennätys. Sarjan viimeinen jakso esitettiin 17. huhtikuuta 2013, jossa nähtiin parhaita paloja edellisistä jaksoista. == Jaksot == Jakso Ensiesitys Katsojaluvut Ikäraja Muuta 1\. 112 000 2\. 67 000 3\. 58 000 4\. 68 000 5\. 89 000 6\. 98 000 7\. 67 000 Parhaita paloja edellisistä jaksoista 8\. 57 000 9\. 10\. 11\. 12\. Parhaita paloja edellisistä jaksoista == Näyttelijät == == Lähteet == Luokka:2010-luvun suomalaiset sketsisarjat Luokka:TV5:n televisio-ohjelmat
Streptophyta

Streptophyta eli versokasvit on kasvikunnan (Plantae eli Viridiplantae) kaari, joka käsittää maa- eli alkiolliset kasvit (sammalet, sanikkaiset, siemenkasvit) ja ennen viherleviin luettuja ryhmiä (näkinpartaislevät sukulaisineen). Toisen, Streptophyta-kaarelle rinnakkaisen kasvikunnan kaaren muodostavat varsinaiset viherlevät (Chlorophyta). On näet osoittautunut, että näkinpartaislevät (lahkot Chlorokybales, Klebsormidiales, Zygnematales, Charales ja Coleochaetales) ovat läheisempää sukua versokasveille kuin viherleville. Samalla on käynyt ilmi, että klassinen Charophyceae-ryhmä eli näkinpartaislevät on parafyleettinen. Tämä on käynyt ilmi kyseisten kasvien hienorakenteen, morfologian ja molekyylitutkimuksen avulla.McCourt et al. == Lähteet == * Richard M. McCourt, R. L. Chapman, Mark Buchheim ja Brent D. Mishler: Green plants. === Viitteet === Luokka:Kasvit Luokka:Kasvitaksonomia Luokka:Seulonnan keskeiset artikkelit
Rafael Martínez Sáinz

Rafael Francisco Martínez Sáinz (29. syyskuuta 1935 – 6. marraskuuta 2016) oli meksikolainen roomalaiskatolinen piispa. Hänet vihittiin papiksi Guadalajaran arkkihiippakuntaan 25. lokakuuta 1959 ja nimitettiin sen vihkipiispaksi sekä Duran titulaaripiispaksi 19. kesäkuuta 2002. Piispaksi vihkiminen seurasi 16. heinäkuuta. Pääkonsekraattorina toimi Juan Sandoval Íñiguez, jota avustivat Giuseppe Bertello ja Javier Navarro Rodríguez.Catholic-Hierarchy.org: Bishop Rafael Francisco Martínez Sáinz == Lähteet == Luokka:Meksikolaiset papit Luokka:Katoliset piispat Luokka:Vuonna 1935 syntyneet Luokka:Vuonna 2016 kuolleet
Javier Navarro Rodríguez

Javier Navarro Rodríguez (s. 27. lokakuuta 1949) on meksikolainen roomalaiskatolinen piispa. Hänet vihittiin papiksi Guadalajaran arkkihiippakuntaan 23. joulukuuta 1978 ja nimitettiin sen vihkipiispaksi sekä Voncarian titulaaripiispaksi 15. huhtikuuta 1992. Piispaksi vihkiminen seurasi 5. kesäkuuta. Pääkonsekraattorina toimi Juan Jesús Posadas Ocampo, jota avustivat Manuel Pérez-Gil y González ja Francisco Raúl Villalobos Padilla.Catholic-Hierarchy.org: Bishop Javier Navarro Rodríguez Navarro Rodríguez sai 20. tammikuuta 1999 nimityksen San Juan de los Lagosin ja sitten 3. toukokuuta 2007 Zamoran piispaksi, jonka virkaan hänet asetettiin 25. heinäkuuta. == Lähteet == Luokka:Meksikolaiset papit Luokka:Katoliset piispat Luokka:Vuonna 1949 syntyneet Luokka:Elävät henkilöt
Marcelino Hernández Rodríguez

Marcelino Hernández Rodríguez (s. 28. toukokuuta 1946 San Luis Potosí) on meksikolainen roomalaiskatolinen piispa. Hänet vihki papiksi Guadalajaran arkkihiippakuntaan José Salazar López 22. huhtikuuta 1973. Hänet nimitettiin Méxicon arkkihiippakunnan vihkipiispaksi sekä Ancusan titulaaripiispaksi 5. tammikuuta 1998. Piispaksi vihkiminen seurasi 5. helmikuuta. Pääkonsekraattorina toimi Norberto Rivera Carrera, jota avustivat Juan Sandoval Íñiguez ja Javier Navarro Rodríguez.Catholic-Hierarchy.org: Bishop Marcelino Hernández Rodríguez Hernández Rodríguez sai 23. helmikuuta 2008 nimityksen Orizaban piispaksi, jonka virkaan hänet asetettiin 22. huhtikuuta. == Lähteet == Luokka:Meksikolaiset papit Luokka:Katoliset piispat Luokka:Vuonna 1946 syntyneet Luokka:Elävät henkilöt
Kirjolehdet

Kirjolehdet (Caladium) on vehkakasvisuku (heimo Araceae), jonka lajeja käytetään huonekasveina.Räty ja Alanko 2004: 37. Ne ovat kotoisin trooppisesta Etelä-Amerikasta.Botanica, s. 165. ==Tuntomerkit== Kirjolehtien koristearvo on niiden kookkaissa lehdissä, joiden värit ovat upeita ja kuvioinnit vaihtelevia. Kasvutavaltaan lajit muistuttavat taaroja (Colocasia): molemmilla on mukulamainen maavarsi ja norsunkorvamaiset lehdet. Lehdet kuihtuvat tropiikin kuivan kauden ajaksi, jonka yli kasvi selviää mukulansa varassa. Kukinnot vanoineen ovat tyypillisiä vehkakasvien kukintoja: pienikukkaisen mehevän tähkän eli puikelon ympärillä on vihertävänvalkoinen suojuslehti (spatha). Kukinto jää enemmän tai vähemmän lehtien peittoon. == Lajeja == Kirjolehtilajeja tunnetaan nykyisin 20, aiemmin vain seitsemän. * Caladium andreanum Bogner * Caladium bicolor (Aiton) Vent. * Caladium coerulescens G.S.Bunting * Caladium humboldtii (Raf.) Schott * Caladium lindenii (André) Madison * Caladium macrotites Schott * Caladium picturatum K.Koch & C.D.Bouché * Caladium schomburgkii Schott * Caladium smaragdinum K.Koch & C.D.Bouché * Caladium steyermarkii G.S.Bunting * Caladium ternatum Madison * Caladium tuberosum (S.Moore) Bogner & Mayo == Lähteet == * Botanica. The illustrated A-Z of over 10,000 garden plants. Cologne 1999. ISBN 3-8290-3068-1. * Räty, E. ja Alanko, P 2004: Viljelykasvien nimistö. Puutarhaliitto. ISBN 951-8942-57-9. === Viitteet === == Aiheesta muualla == * Finto: Kassu – Kasvien suomenkieliset nimet: Caladium * ITIS: Caladium * United States Department of Agriculture (USDA): Caladium Luokka:Vehkakasvit Luokka:Huonekasvit
Guy Gibson

Guy Penrose Gibson (12. elokuuta 1918 – 19. syyskuuta 1944)The Dambusters (617 Squadron): Guy Gibson oli brittiläinen lentoupseeri. Everstiluutnantiksi (Wing Commander) ylenemisen ohella hänelle myönnettiin Distinguished Service Order- ja Distinguished Flying Cross -sotilasansiomitalit, jotka kummatkin ansiosoljin lisättyinä, sekä Viktorian risti. Gibson suoritti vähintään 170 lentotaistelutehtävää tai pommitustehtävää. Eräs Gibsonin laivueista oli 617. raskas erikoispommituslaivue (617 Squadron), joka käytti Avro Lancaster -pommikoneita. Gibson oli sen ensimmäinen operatiivinen päällikkö. Hän johti niin kutsuttuja patopommituksia Ruhrin alueelle, toisen maailmansodan natsi- Saksaan. Pommitukset toteutettiin Barnes Wallisin suunnittelemilla kimmahtavilla syvyyspommeilla.Humble, R.,: 1975/1976. s.24 Guy Gibson sai surmansa 19. - 20\. syyskuuta 1944, kun hänen ohjaamansa De Havilland Mosquito ammuttiin alas pommituslennon aikana. Seitsemän vuotta Guy Gibsonia vanhempi aviovaimo, Evelyn Mary jäi leskeksi, neljän avioliittovuoden jälkeen. ==Katso myös== *Operaatio Chastise ==Lähteet== * Holmes, Harry: Combat Legend - Avro Lancaster, s. 45-46, Airlife Publishing, 2002, Shrewsbury England, ISBN 1-84037-376-8 === Viitteet === ==Aiheesta muualla== * RAF - 617 Squadron Luokka:Brittiläiset lentäjät Luokka:Brittiläiset toisen maailmansodan sotilaat Luokka:Toisessa maailmansodassa kaatuneet Luokka:Vuonna 1918 syntyneet Luokka:Vuonna 1944 kuolleet
Diego Coletti

Diego Coletti (s. 25. syyskuuta 1941 Milano) on italialainen roomalaiskatolinen piispa. Hänet vihittiin papiksi Milanon arkkihiippakuntaan 26. kesäkuuta 1965 ja nimitettiin Livornon hiippakunnan johtoon 9. joulukuuta 2000. Piispaksi vihkiminen seurasi 13. tammikuuta 2001. Pääkonsekraattorina toimi Carlo Maria Martini, jota avustivat Bernardo Citterio ja Alberto Ablondi.Catholic-Hierarchy.org: Bishop Diego Coletti Coletti sai 2. joulukuuta 2006 nimityksen Comon piispaksi, jonka virkaan hänet asetettiin 28. tammikuuta 2007. == Lähteet == Luokka:Italialaiset piispat Luokka:Katoliset piispat Luokka:Vuonna 1941 syntyneet Luokka:Elävät henkilöt